
REFERAT
Privind participarea Consiliului Local în calitate de co-organizator al manifestării „Ochi, minţi, uşi deschise”, organizată de Asociaţia Pro Democraţia
Referitor la solicitarea nr. SC2004 – 021030/ 30.11.2004 a Asociaţia Pro Democraţia privind manifestarea „Ochi, minţi, uşi deschise”, ce se va desfăşura în perioada noiembrie- decembrie 2005.
Manifestarea Ochi, minţi, uşi deschise îşi propune organizarea de sesiuni de instruire, mese rotunde cu liceeni din patru licee timişorene, pe teme de interes privind Uniunea Europeană şi participarea civică. Astfel elevii vor fi informaţi cu privire la Uniunea Europeană şi valorile promovate de aceasta şi vor participa activ la viaţa comunităţii din care fac parte.
Având în vedere procesul verbal din data de 04.10.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 5.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

